Saistībā ar filmēšanas darbiem no šodienas līdz 25.maijam tiks ierobežota transportlīdzekļu satiksme vairākās Rīgas ielās, informēja Rīgas domē.
No šodienas plkst.6 līdz 25.maija plkst.7 tiks aizliegta transportlīdzekļu apstāšanās un stāvēšana Artilērijas ielā pie ēkām 2/4 un 6, Artilērijas ielas posmā no Tērbatas ielas līdz Krišjāņa Barona ielai, kā arī Pils ielas posmā no Miesnieku ielas līdz Doma laukumam, pie ēkas Doma laukumā 4, pie ēkas Pils ielā 23 un Herdera laukumā.
Savukārt no plkst.16 līdz 24.maija plkst.8 tiks aizliegts apstāties un stāvēt Visvalža ielā, no ēkas Visvalža iela 1 līdz ēkai Visvalža iela 7.
Veicot filmēšanas darbus, var tikt pārsniegts pieļaujamais trokšņa līmenis, kā arī var tikt izmantots papildu apgaismojums, brīdināja domē.
Par filmēšanas darbu norisi ir atbildīga kompānija "Munchhausen Productions".